فريق رياضى وطنى
الفريق الرياضى الوطنى معروف كمان باسم الفريق الوطنى او المنتخب الوطنى, هوا فريق رياضى بيمثل دوله فى رياضه من الرياضات, و بيرتبط المصطلح بشكل اكتر مع الرياضات الجماعيه, و مع ذلك ممكن نقول على مجموعات الافراد اللى بيمثلو دوله فى الالعاب الفرديه من خلال جمع نتائج عشرات الافراد للحصول على نتيجه جماعيه للدوله, المنتخبات الوطنيه بتنافس على مختلف المستويات و الفئات العمريه و فيه عدد من معايير الاختيار المختلفه للمنتخبات الوطنيه, بتتالف المنتخبات الوطنيه دايما من افضل اللاعبين, و المنتخبات الوطنيه زى الفرق الرياضيه التانيه بيتم تجميعها حسب الجنس او العمر او معايير تانيه.

الشعبيه و الشهره

الشعبيه و المشاركه 
بتعتمد شعبيه المنتخب الوطنى على شعبية الرياضه فى البلد, فى بعض البلدان بتكون رياضه معينه ليها بشعبيه كبيره و احيانا بتبقى رياضه وطنيه, مثلا فريق دورى الرجبى الوطنى فى بابوا جينيا الجديده ليه شعبيه كبيره لان الرياضه ليها شعبيه فى البلاد.

التركيبه السكانيه 
ممكن تكون فيه رياضه معينه فى دوله اكتر شعبيه بين فئات سكانيه معينه, مثلا فريق النساء اكتر شعبيه من فريق الرجال لو كانت فيه مشاركه اكبر فى الرياضه.

شعبيه المنافسه 
غالبا بيكون للمنافسه الدوليه اللى بيشارك فيها الفريق الاثر الاكبر على شعبية المنتخب الوطنى الرياضى.

التنافسيه او نجاح الفريق 
شعبية المنتخب الوطنى ممكن تكون كمان نتيجه لنجاح الفريق حتى لو كانت الرياضه نفسها مش شعبيه فى البلاد.

قوة المنافسه المحليه 
فى كتير من البلدان بيتكون المنتخب الوطنى من اعلى مستوى متاح من اللاعبين و نتيجة كده بيتمتعو بالشعبيه الاكبر عند المشجعين و المتفرجين فى البلد, و فى بلدان تانيه ممكن تكون البطولات المحليه اكتر قدره على المنافسه و تقديم مستوى اعلى من اللعب و حصد الجوايز.

لينكات

مصادر 

رياضه
منتخبات رياضيه وطنيه
فرق رياضيه وطنيه